लंदन। वैज्ञानिकों ने एक कलन विधि ( अल्गोरिद्म ) को विकसित किया है जिसके जरिए ड्रोन को इस तरह उड़ाया जा सकेगा जिससे तय वायु क्षेत्र से पक्षियों के झुंड को बिना उनके समूह के गठन को भंग किए हटाने में मदद मिलेगी । पक्षियों के समूह की हरकतों और संकट के समय समूह के बर्ताव के गुणों के आधार पर एक अल्गोरिद्म तैयार किया। आपको बता दें कि ब्रिटेन में इंपीरियल कॉलेज और अमेरिका में कैलिफोर्निया इंस्टीट्यूट ऑफ टेक्नोलॉजी के शोधकर्मियों ने राबोटिक ड्रोन के इस्तेमाल के जरिए एयरपोर्ट जैसे निर्धारित क्षेत्र से पक्षियों के झुंड को दूसरी ओर मोड़ने को लेकर अध्ययन किया ।